CELEX: 32004R1927
Language: mt
Date: 2004-10-21 00:00:00
Title: Regolament (KE) Nru 1927/2004 tal-Kunsill tal- 21 ta' Ottubru 2004 dwar il-konklużjoni tal-Ftehim fil-forma ta’ Skambju ta’ Ittri dwar l-estensjoni tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika ta’ Kap Verde dwar sajd ’il-barra mill-kosta ta’ Kap Verde għall-perijodu mill- 1 ta’ Lulju 2004 sat- 30 ta’ Ġunju 2005

Avviż Legali Importanti

|

32004R1927

Regolament (KE) Nru 1927/2004 tal-Kunsill tal- 21 ta' Ottubru 2004 dwar il-konklużjoni tal-Ftehim fil-forma ta’ Skambju ta’ Ittri dwar l-estensjoni tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika ta’ Kap Verde dwar sajd ’il-barra mill-kosta ta’ Kap Verde għall-perijodu mill- 1 ta’ Lulju 2004 sat- 30 ta’ Ġunju 2005  

Official Journal L 332 , 06/11/2004 P. 0001 - 0002 Official Journal L 153 , 07/06/2006 P. 0072 - 0073

		Regolament (KE) Nru 1927/2004 tal-Kunsilltal- 21 ta' Ottubru 2004dwar il-konklużjoni tal-Ftehim fil-forma ta’ Skambju ta’ Ittri dwar l-estensjoni tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika ta’ Kap Verde dwar sajd ’il-barra mill-kosta ta’ Kap Verde għall-perijodu mill- 1 ta’ Lulju 2004 sat- 30 ta’ Ġunju 2005IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea, u b'mod partikolari l-Artikolu 37 flimkien ma’ l-Artikolu 300(2) u l-ewwel subparagrafu ta’ l-Artikolu 300(3) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi:(1) Skond il-Ftehim bejn il-Komunità Ekonomika Ewropea u r-Repubblika ta’ Kap Verde dwar sajd ’il-barra mill-kosta ta’ Kap Verde [2], qabel it-tmiem tal-perijodu ta’ validità tal-Protokoll anness mal-Ftehim, il-Partijiet Kontraenti għandhom jibdew negozjati sabiex jiddeterminaw bi ftehim komuni l-kontenut tal-Protokoll għall-perijodu li jmiss u, fejn xieraq, kwalunkwe modifika jew żieda meħtieġa għall-Anness.(2) Sakemm jintemmu n-negozjati dwar il-modifiki li jridu jsiru fil-Protokoll eżistenti [3] approvat bir-Regolament (KE) Nru 301/2002 [4], iż-żewġ Partijiet iddeċidew li jestendu l-validità tiegħu għal sena permezz ta’ Ftehim fil-forma ta’ Skambju ta’ Ittri.(3) Huwa fl-interess tal-Komunità li tapprova din l-estensjoni.(4) Għandha tiġi konfermata l-allokazzjoni bejn l-Istati Membri ta’ opportunitajiet ta’ sajd stabbiliti bil-Protokoll li wasal biex jiskadi,ADOTTA DAN IR-REGOLAMENT:Artikolu 1Il-Ftehim fil-forma ta’ Skambju ta’ Ittri dwar l-estensjoni tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika ta’ Kap Verde dwar sajd ’il-barra mill-kosta ta’ Kap Verde għall-perijodu mill- 1 ta’ Lulju 2004 sat- 30 ta’ Ġunju 2005 huwa hawnhekk approvat f’isem il-Komunità.It-test tal-Ftehim huwa mehmuż ma’ dan ir-Regolament.Artikolu 2L-opportunitajiet ta’ sajd previsti fil-Protokoll għandhom jiġu allokati bejn l-Istati Membri kif ġej:seiners tat-tonn: | Franza: | 19-il-bastiment |Spanja: | 18-il bastiment |bastimenti tat-tonn pole-and-line: | Franza: | 6 bastimenti |Spanja: | 10 bastimenti |Il-Portugall: | 2 bastimenti |longliners tal-wiċċ: | Spanja: | 52 bastiment |Il-Portugall: | 10 bastimenti |longliners tal-qiegħ: | Il-Portugall: | 630 GRT kull xahar, b'medja tul is-sena, b’mhux iktar minn erba’ bastimenti jistadu fl-istess ħin. |Jekk l-applikazzjonijiet għal-liċenzji minn dawn l-Istati Membri ma jkoprux l-opportunitajiet kollha ta’ sajd stipulati mill-Protokoll, il-Kummissjoni tista’ tikkunsidra applikazzjonijiet għal-liċenzji minn kwalunkwe Stat Membru ieħor.Artikolu 3Stati Membri li l-bastimenti tagħhom jistadu skond dan il-Ftehim għandhom jinnotifikaw lill-Kummissjoni bil-kwantitajiet ta’ kull stokk maqbud fiż-żona ta’ sajd ta’ Kap Verde skond ir-Regolament tal-Kummissjoni (KE) Nru 500/2001 [5].Artikolu 4Dan ir-Regolament għandu jidħol fis-seħħ fit-tielet jum wara dak li fih ikun ġie pubblikat fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, nhar il- 21 ta' Ottubru 2004.Għall-KunsillIl-PresidentG. Zalm[1] Opinjoni mogħtija fil- 15 ta' Settembru 2004 (għadha mhijiex ippubblikata fil-Ġurnal Uffiċjali).[2] ĠU L 212, 9.8.1990, p. 3.[3] ĠU L 47, 19.2.2002, p. 25.[4] ĠU L 47, 19.2.2002, p. 2.[5] ĠU L 73, 15.3.2001, p. 8.--------------------------------------------------FtehimFil-forma ta’ skambju ta’ ittri dwar l-estensjoni tal-protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti fil-ftehim bejn il-komunità ekonomika ewropea u r-repubblika ta’ cape verde dwar sajd ’il-barra mill-kosta ta’ cape verde għall-perijodu mill- 1 ta’ Lulju 2004 sat- 30 ta’ Ġunju 2005A. Ittra mill-KomunitàSinjuri,Għandi l-unur nikkonferma li aħna naqblu ma’ l-arranġamenti interim li ġejjin għall-estensjoni tal-Protokoll li hu bħalissa fis-seħħ (mill- 1 ta’ Lulju 2001 sat- 30 ta’ Ġunju 2004) li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim dwar is-Sajd bejn il-Komunità Ekonomika Ewropea u l-Gvern tar-Repubblika ta’ Cape Verde, sakemm jintemmu n-negozjati dwar l-emendi li jridu jsiru fil-Protokoll:1. L-arranġamenti applikabbli matul l-aħħar tliet snin jerġgħu jiġu mġedda mill- 1 ta’ Lulju 2004 sat- 30 ta’ Ġunju 2005.Il-kontribuzzjoni finanzjarja tal-Komunità skond l-arranġamenti interim jikkorrispondu ma’ l-ammont annwali previst fl-Artikolu 2 tal-Protokoll li hu bħalissa fis-seħħ. Il-kumpens finanzjarju jitħallas sa mhux aktar tard mill- 31 ta’ Jannar 2005. Il-ħlas għall-miżuri immirati speċifikati fl-Artikolu 3 tal-Protokoll isir ladarba l-ħtiġijiet rilevanti stipulati f’dak l-Artikolu ikunu ġew milħuqa.2. Matul dan il-perijodu, liċenzji tas-sajd jiġu mogħtija fil-limiti stabbiliti fl-Artikolu 1 tal-Protokoll li hu bħalissa fis-seħħ, permezz ta’ ħlasijiet jew ħlasijiet antiċipati li jikkorispondu ma’ dawk stabbiliti fil-punt 2 ta’ l-Anness tal-Protokoll.Inkun obbligat jekk jogħġbok tgħarrafni meta tirċievi din l-ittra u tikkonferma li taqbel mat-termini tagħha.Jekk jogħġobkhom, Sinjuri, aċċettaw l-assigurazzjoni ta' l-għola konsiderazzjoni tiegħi,F’isem il-Kunsill ta' l-Unjoni EwropeaB. Ittra mill-Gvern tar-Repubblika ta’ Cape VerdeSinjuri,Għandi l-unur li ngħarrfek li waslitli l-ittra tiegħek bid-data tal-lum, li taqra kif ġej:"Sinjuri,Għandi l-unur nikkonferma li aħna naqblu ma’ l-arranġamenti interim li ġejjin għall-estensjoni tal-Protokoll li hu bħalissa fis-seħħ (mill- 1 ta’ Lulju 2001 sat- 30 ta’ Ġunju 2004) li jistabbilixxi l-opportunitajiet ta’ sajd u l-kontribuzzjoni finanzjarja previsti fil-Ftehim dwar is-Sajd bejn il-Komunità Ekonomika Ewropea u l-Gvern tar-Repubblika ta’ Cape Verde, sakemm jintemmu n-negozjati dwar l-emendi li jridu jsiru fil-Protokoll:1. L-arranġamenti applikabbli matul l-aħħar tliet snin jerġgħu jiġu mġedda mill- 1 ta’ Lulju 2004 sat- 30 ta’ Ġunju 2005.Il-kontribuzzjoni finanzjarja tal-Komunità skond l-arranġamenti interim jikkorrispondu ma’ l-ammont annwali previst fl-Artikolu 2 tal-Protokoll li hu bħalissa fis-seħħ. Il-kumpens finanzjarju jitħallas sa mhux aktar tard mill- 31 ta’ Jannar 2005. Il-ħlas għall-miżuri immirati speċifikati fl-Artikolu 3 tal-Protokoll isir ladarba l-ħtiġijiet rilevanti stipulati f’dak l-Artikolu ikunu ġew milħuqa.2. Matul dan il-perijodu, liċenzji tas-sajd jingħataw fil-limiti stabbiliti fl-Artikolu 1 tal-Protokoll li hu bħalissa fis-seħħ, permezz ta’ ħlasijiet jew ħlasijiet antiċipati li jikkorispondu ma’ dawk stabbiliti fil-punt 2 ta’ l-Anness tal-Protokoll.Inkun obbligat jekk jogħġbok tgħarrafni meta tirċievi din l-ittra u tikkonferma li taqbel mat-termini tagħha."Għandi l-unur nikkonferma li t-termini ta’ l-ittra tiegħek huma aċċettabli għall-Gvern tar-Repubblika ta’ Cape Verde u li din l-ittra u l-ittra tiegħek jikkostitwixxu ftehim skond il-proposta tiegħek.Jekk jogħġobkhom, Sinjuri, aċċettaw l-assigurazzjoni ta' l-għola konsiderazzjoni tiegħi.Għal Gvern tar-Repubblika ta’ Cape Verde--------------------------------------------------